**Veselības inspekcijas rekomendācijas telpām karantīnas pasākumu veikšanai un Covid-19 inficēto personu izolēšanai**

1. **Karantīnas pasākumu veikšanai:**
2. Ieejai ēkā jābūt atsevišķai, nesaistītai ar citiem uzņēmumiem, pakalpojumu sniedzējiem;
3. Personas izvieto atsevišķā telpu grupā (stāvs; korpuss; ēka);
4. Katru personu izvieto atsevišķā telpā (istabā). Ja to nodrošināt nav iespējams, vienā telpā izvieto vairākas personas (ievērojot dzimumu sadalījumu), nodrošinot 2 m attālumu savā starpā un nodalot gultas ar aizslietni;
5. Telpa, kurā izvieto personu/-as, nedrīkst būt caurstaigājama;
6. Telpai jābūt ar labu mehānisko ventilāciju vai atveramu logu.
7. Katrai personai nodrošina roku dezinfekcijas līdzekli, kas satur ne mazāk kā 70% spirta;
8. Katras personas telpā jānodrošina atsevišķs sanitārais mezgls vai aprīkojums atbilstoši personas funkcionālajām spējām (piemēram, krēsls-tualete, nepieciešamības gadījumā arī sēdpods). Ja tas nav iespējams, tad nodrošina koplietošanas sanitāro mezglu ar ierīkotu ventilāciju vai atveramu logu.
9. Sanitārajās telpās ir izlietne ar tekošu auksto un karsto ūdeni, pietiekamā daudzumā nodrošina šķidrās ziepes, vienreizējās lietošanas roku susināšanas līdzekļus, tualetes papīru, roku dezinfekcijas līdzekli, kas satur ne mazāk kā 70% spirta;
10. Ēdināšanu nodrošināt katrai personai individuāli – telpā (istabā). Ja tas nav iespējams, tad ēdināšanu organizē atsevišķā telpā ar labu ventilāciju vai atveramiem logiem. Vēlams izmantot vienreizējās lietošanas traukus un piederumus vai nodrošināt atsevišķu saslimušo personu trauku mazgāšanu no veselo personu traukiem;
11. Jānodrošina atsevišķa telpa personālam un atsevišķs sanitārais mezgls, telpās jābūt labai ventilācijai vai atveramiem logiem;
12. Visu telpu apdarei un visām virsmām jābūt viegli tīrāmām, dezinficējamām;
13. Koplietošanas telpās organizēt personu plūsmu tā, lai izvairītos no savstarpēja kontakta (ievērojot vismaz 2m distanci);
14. Katrai personai nodrošina termometru individuālai lietošanai;
15. Telpu un virsmu mitro uzkopšanu veic vismaz 2 reizes dienā, izmantojot dezinfekcijas līdzekļus. Grīdas dezinfekcijai var izmantot 0,5% hloru saturošu šķīdumu, virsmu un roku dezinficēšanai izmanto 70% spirta šķīdumu. Telpu uzkopšanā izmanto atsevišķu inventāru katrai telpu grupai;
16. Nodrošināt atsevišķu (veselo un saslimušo personu) veļas savākšanu un mazgāšanu;
17. Katrai personai ir iespēja attālināti izsaukt dežūrējošo personālu;
18. Katra persona ir nodrošināta ar fasētu dzeramo ūdeni un vienreizlietojamām glāzītēm;
19. Atkritumu savākšanai nodrošina tvertni ar vāku un pedāli un vienreizlietojamo maisu. Sadzīves atkritumus nodala no bīstamajiem atkritumiem;
20. Pašvaldība nosaka aprūpētāju skaitu un individuālo aizsardzības līdzekļu nepieciešamību.
21. **Ar Covid-19 inficēto personu izolēšanai:**
22. Ieejai ēkā jābūt atsevišķai, nesaistītai ar citiem uzņēmumiem, pakalpojumu sniedzējiem;
23. Personas izvieto atsevišķā telpu grupā (stāvs; korpuss; ēka);
24. Vienā telpā pieļaujams izvietot vairākas personas (ievērojot dzimumu sadalījumu), nodrošinot 2 m attālumu savā starpā ;
25. Telpa, kurā izvieto inficēto/-ās personu/-as, nedrīkst būt caurstaigājama;
26. Telpā nodrošina labu ventilāciju vai atveramu logu;
27. Katrai personai nodrošina roku dezinfekcijas līdzekli, kas satur ne mazāk kā 70% spirta;
28. Telpai jānodrošina atsevišķs sanitārais mezgls vai aprīkojums atbilstoši personas funkcionālajām spējām (piemēram, krēsls-tualete, ja nepieciešams, sēdpodi). Ja tas nav iespējams, tad pieļaujams koplietošanas sanitārais mezgls ar labu ventilāciju vai atveramu logu.
29. Sanitārajās telpās ir izlietne ar tekošu auksto un karsto ūdeni, pietiekamā daudzumā nodrošina šķidrās ziepes, vienreizējās lietošanas roku susināšanas līdzekļus, tualetes papīru, roku dezinfekcijas līdzekli, kas satur ne mazāk kā 70% spirta;
30. Koplietošanas telpās organizēt personu plūsmu tā, lai izvairītos no savstarpēja kontakta (ievērojot vismaz 2m distanci);
31. Visu telpu apdarei un visām virsmām jābūt viegli tīrāmām, dezinficējamām;
32. Telpu un virsmu mitro uzkopšanu veic vismaz 2 reizes dienā, izmantojot dezinfekcijas līdzekļus. Grīdas dezinfekcijai var izmantot 0,5% hloru saturošu šķīdumu, virsmu un roku dezinficēšanai izmanto 70% spirta šķīdumu. Telpu uzkopšanā izmanto atsevišķu inventāru katrai telpu grupai;
33. Nodrošināt atsevišķu (veselo un saslimušo personu) veļas savākšanu un mazgāšanu;
34. Katrai personai ir iespēja attālināti izsaukt dežūrējošo personālu;
35. Katra persona ir nodrošināta ar fasētu dzeramo ūdeni un vienreizlietojamām glāzītēm;
36. Ēdināšanu nodrošināt atkarībā no katras inficētās personas veselības stāvokļa un iespējām ­ – individuāli vai atsevišķā telpā ar labu ventilāciju vai atveramiem logiem. Vēlams izmantot vienreizējās lietošanas traukus un piederumus vai nodrošināt atsevišķu saslimušo personu trauku mazgāšanu no veselo personu traukiem;
37. Jānodrošina atsevišķa telpa personālam un atsevišķs sanitārais mezgls, telpās jābūt labai ventilācijai vai atveramiem logiem;
38. Visus atkritumus savāc kā bīstamos atkritumus un nodod iznīcināšanai;
39. Aprūpei nodrošina pastāvīgu ārstniecības personu klātbūtni.

Sekot līdzi visām aktualitātēm un rekomendācijām var Slimību profilakses un kontroles centra (SPKC) tīmekļvietnē: <https://arkartassituacija.gov.lv/>

Detalizēta informācija ar SPKC ieteikumiem sociālās aprūpes iestādēm Covid-19 infekcijas izplatīšanās ierobežošanas pasākumiem pieejami šeit: <https://spkc.gov.lv/lv/tavai-veselibai/aktualitate-par-jauno-koronavi/rekomendacijas-socialas-aprupe/>